Ministrul de externe al Italiei, Luigi Di Maio: "Putin nu vrea pace!".
Ministrul de Externe al Italiei spune că preşedintele Rusiei nu vrea să stea la masa negocierilor.
Luigi Di Maio, ministrul de Externe al Italiei spune că preşedintele Rusiei nu vrea să stea la masa negocierilor."În ceea ce priveşte numărul de morţi şi răniţi pe zi, războiul din Ucraina a depăşit cel de-al Doilea Război Mondial. Pacea se realizează în doi, iar Putin nu vrea să stea la masă, asta sugerează un război lung. Acesta este motivul pentru care încercăm să deblocăm 60 de milioane de tone de grâu pentru a încerca să începem să construim încredere între două părţi, dar va dura timp, iar Italia lucrează 7 zile pe săptămână", a declarat ministrul de externe al Italiei, Luigi Di Maio, la primul summit al reţelei Blue Forum Italia de la Gaeta."Logica conform căreia furnizarea masivă de arme Ucrainei ar fi un mijloc de atingere a păcii mi se pare cel puţin bizară. În esenţă, este vorba de a alimenta la nesfârşit situaţia conflictuală şi de a multiplica victimele şi distrugerea. Această logică, din câte ştiu, este departe de a fi împărtăşită de toată lumea, chiar şi în Italia", a replicat ambasadorul Rusiei la Roma, Serghej Razov, într-un interviu acordat revistei Scenari Internazionali."Adevărul este că armele italiene vor fi folosite pentru a ucide soldaţii ruşi. Aceasta introduce un alt element negativ în relaţiile noastre bilaterale pe care nu-l putem ignora", afirmă acesta.